Na temelju članka 38. stavka 1., članka 39., članka 40. i članka čl. 41. Zakona o ustanovama („Narodne novine“ br. 76/93, 29/97, 47/99, 35/08 i 127/19), članka 54. stavka 1. točka 9. i članka 56. Zakona o pomorskom dobru i morskim lukama ("Narodne novine br. 158/03, 100/04, 141/06, 38/09, 123/11, 56/16 i 98/19), članka 26. do članka 33. i članka 17. Statuta Lučke uprave Novalja te sukladno odredbama Pravilnika o unutarnjem ustrojstvu i sistematizaciji radnih mjesta Lučke uprave Novalja, sukladno Odluci o osnivanju te Odluci o raspisivanju javnog natječaja za izbor i imenovanje ravnatelja Lučke uprave Novalja Klasa: 110-01/20-01/13 Ur.broj:2125/1-11-20-1 od 24.11.2020.godine, Upravno vijeće Lučke uprave Novalja raspisuje

**NATJEČAJ
ZA IZBOR I IMENOVANJE RAVNATELJA**

**LUČKE UPRAVE NOVALJA**

Za ravnatelja javne ustanove Lučka uprava Novalja mogu se imenovati kandidati koji ispunjavaju sljedeće uvjete:

* magistar struke ili stručni specijalist odnosno sveučilišni ili stručni prvostupnik iz područja tehničkih znanosti te ekonomske ili pravne struke, čijim završetkom se stječe najmanje 180 ECTS bodova, odnosno osoba koja je završila sveučilišni studij prema propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (»Narodne novine«, br. 123/03);
* najmanje pet godina radnog iskustva na pomorsko-prometnim poslovima;
* poznavanje najmanje jednog stranog jezika (u pravilu engleski);
* poznavanje rada na računalu.

Ravnatelj se imenuje na četiri godine i može biti ponovno imenovan.

Na natječaj se mogu javiti pod ravnopravnim uvjetima, osobe oba spola.

Kandidati su obavezni uz prijavu na natječaj priložiti:

* životopis;
* preslika diplome kojom se potvrđuje ispunjavanje uvjeta stupnja obrazovanja (stručne spreme) i struke određene ovim natječajem;
* presliku radne knjižice s osobnim podacima i podacima o radnom stažu ili elektronički ispis o podacima evidentiranim u bazi podataka Hrvatskog zavoda za mirovinsko osiguranje kao dokaz o radnom iskustvu na pomorsko-prometnim poslovima (preslika);
* dokaz o hrvatskom državljanstvu – Domovnica (preslika);

Rok za podnošenje prijava je 8 dana od dana objave natječaja na mrežnim stranicama Lučke uprave Novalja i dnevnim novinama „Novi list“.

Vlastoručno potpisane prijave s navedenom kontakt adresom i telefonskim brojem te s dokazima o ispunjavanju uvjeta na natječaj s potrebnom natječajnom dokumentacijom predaju se osobno ili poštom preporučeno na adresu: **Lučka uprava Novalja, za Upravno vijeće** **Lučke uprave Novalja, Dalmatinska 18, 53291 Novalja, s naznakom «Javni natječaj za ravnatelja ustanove - ne otvarati»**.

Nepravodobne i nepotpune prijave na natječaj neće se razmatrati.

O rezultatima natječaja kandidati će biti obaviješteni u roku od 30 dana od dana isteka roka za podnošenje prijava.